Max wéér bobaas in NederlandMax Verstappen het weer eens met die louere in Nederland weggejaag. Foto: Twitter. Strategie kan ’n deurslaggewende rol in ’n F1-wedren speel – wanneer moet ’n renjaer die kuipe besoek, met watter soort band moet hy toegerus word, ensovoorts. Maar ná 72 aksiebelaaide rondes op die Zandvoort-renbaan het ’n see van oranje toeskouers kliphard saamgesels toe Max Verstappen vir die tweede agtereenvolgende jaar met die louere in Nederland weggejaag het. “Die uitslag was hoegenaamd nie ’n uitgemaakte saak nie en ons was deurgaans op ons tone. Die veiligheidsmotor en strategieë het dinge moeilik gemaak, maar ons het uiteindelik die korrekte besluite geneem,” het die 24-jarige Nederlander gesê. Red Bull en Mercedes was knaend in ’n kat-en-muis-stryd gewikkel: Eers was Verstappen blitsig met sy sagter bande, waarna Lewis Hamilton met harder bande sy stem dik gemaak het. Die ervare Mercedes-renjaer het selfs vir ’n ruk die voortou geneem en daar was ’n besliste moontlikheid dat die geruite vlag uiteindelik vir hom sou swaai. Maar toe ’n veiligheidsmotor laat in die wedren sy verskyning maak, het Verstappen sy kans met albei hande aangegryp. Hy is met sagter, vinniger bande toegerus en het onmiddellik ’n briesende Hamilton (toe steeds op medium bande) verbygesteek. “Ek het goed gevoel toe die aksie weer hervat is en ek kon met mening by die eerste draai aanval. Ons tydsberekening was eintlik perfek,” het ’n ingenome Verstappen gesê. Die Nederlander geniet nou ’n voorsprong van 109 punte op die jaerspunteleer, terwyl Red Bull se voorsprong op die vervaardigerspunteleer tot 135 punte gespring het. Moet ook nie dink dat dinge meer rooskleurig vir Hamilton geword het nie – sy spanmaat George Russell het hom óók verbygesteek. Dan was dit weer eens ’n hartseer dag vir Ferrari. Charles Leclerc moes met ’n derde plek tevrede wees, terwyl Carlos Sainz omtrent vir jou in die kuipe gesukkel het. Uitslae: Jaerspunteleer: Vervaardigerspunteleer: 2021 ????2022 ???? Double #DutchGP victories for @Max33Verstappen #F1 pic.twitter.com/FtRPuaRfOc — Formula 1 (@F1) September 4, 2022